Гувэжыкъуэ Iэмырхъан и дыжьын медаль
Сербием и Нови-Сад къалэм щекIуэкIащ зи ныбжьыр илъэс 23-м нэмысахэм бэнэкIэ хуитымкIэ я европэпсо зэхьэзэхуэ. Абы хэтащ Къэбэрдей-Балъкъэрым щыщ Гувэжыкъуэ Iэмырхъан.
Зи хьэлъагъыр килограмм 57-м нэблагъэхэм я гупым и хьэрхуэрэгъухэм шэч къызытумыхьэн текIуэныгъэхэр къащыфIихьурэ Гувэжыкъуэр финалым нэсащ. КIэух зэIущIэм абы къыщыпэщIэтащ 2017 гъэм дунейпсо зэхьэзэхуэм къыщыхэжаныкIа, Украинэм щыщ Яценкэ Андрей. Ди лъэпкъэгъум зымащIэ хурикъуакъым текIуэныгъэр къихьыным икIи дыжьын медалыр къылъысащ.
КЪЭХЪУН Бэч.
